อาการปวดบริเวณหัวหน่าวด้านซ้ายตรงโคนองคชาต เวลายืน ฉี่ปกติไม่แสบขัด ไม่มีเลือดปนไปพบแพทย์ รพ.รัฐ แห่งหนึ่งให้ยาแก้อักเสบ กับยาคลายกล้ามเนื้อมาทาน อาการไม่ดีขึ้นครับรบกวนขอคำแนะนำหน่อยคับว่าควรทำอย่างไร
สวัสดีค่ะ อาการปวดบริเวณหัวหน่าวด้านซ้ายตรงโคนองคชาติ เวลายืน ปัสสาวะได้ปกตินั้น อาจจะเกิดจาก ภาวะหนังหุ้มปลายองคชาตตีบ ซึ่งเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ สาเหตุอื่นๆเช่น การอักเสบหรือติดเชื้อที่บริเวณอวัยวะเพศ ทำให้เจ็บปวดบริเวณที่มีการอักเสบ มักจะมีผื่นหรือแผลให้เห็นด้วย หรือเป็นเกิดจากกล้ามเนื้ออักเสบแต่กินยาคลายกล้ามเนื้อก็ควรจะมีอาการดีขึ้นบ้างซึ่งอาการปวดอย่างเดียว แต่ไม่ได้มีสารคัดหลั่งผิดปกติ ไม่ได้มีปัสสาวะแสบขัด ไม่มีผื่นหรือแผลที่อวัยวะเพศเลยนั้น ก็อาจจะนึกถึงกลุ่มโรคติดต่อทางเพศสัมพันธ์ต่างๆได้น้อย แต่อย่างไรก็ตามยังบอกไม่ได้แน่ชัด แนะนำว่าถากินยาตามแพทย์สั่งมาแล้วยังไม่ดีขึ้น ควรกลับไปพบแพทย์เพื่อตรวจซ้ำ และอาจตรวจคัดกรองโรคติดต่อทางเพศสัมพันธ์ต่างๆไปด้วยในเบื้องต้นควรงดการมีเพศสัมพันธ์ไปก่อน ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม สามารถใช้น้ำเปล่าสะอาดในระหว่างอาบน้ำได้ แต่ไม่ไปขัดถูแรงๆ ระวังการกระทบกระแทก